jkorsvik/nowiki_second_scrape_merged huggingface dataset:
Fylkesvei 4442

Fylkesvei 4442 går mellom Saltebakken og Skeie i Klepp. Veiens lengde er 4,3 km.
Frem til 2019 hadde veien betegnelsen fylkesvei 258.


== Kommuner og knutepunkter ==

 Klepp
44Fylkesvei 44 Saltebakken
 Fv4398Fylkesvei 4398 Pollestadvegen
507Fylkesvei 507 Skeie


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4442
(no) Statens vegvesen – trafikkmeldinger
Fylkesvei 4398

Fylkesvei 4398 går mellom Pollestad i Klepp og Høyland i Hå. Veiens lengde er 3,1 km.
Frem til 2019 hadde veien betegnelsen fylkesvei 171.


== Kommuner og knutepunkter ==

 Klepp

 HåPollestadvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4398
(no) Statens vegvesen – trafikkmeldinger
Fylkesvei 249 (Rogaland)

Fylkesvei 249 i Rogaland gikk mellom Friestad og Tjøtta i Klepp. Veiens lengde var 5,6 km og heter Nesevegen og Horpestadvegen.
2019 ble veien erstattet av fylkesvei 4460 og fylkesvei 4458.


== Kommuner og knutepunkter ==

 Klepp
Fv248Fylkesvei 248 Friestad
Fv247Fylkesvei 247 Orrevegen
Fv251Fylkesvei 251 Pålakrossen (Tjøtta)


== Referanser ==


== Eksterne lenker ==
Vegvesenets vegkart
Levi P. Morton

Levi Parsons Morton (født 16. mai 1824 i Shoreham i Vermont i USA, død 16. mai 1920 i Rhinebeck i New York) var en forretningsmann som begynte sin politiske karriere som representant for New York i Kongressen i 1879. Han ble i 1889 USAs 22. visepresident under president Benjamin Harrison. Han ble etterpå guvernør for delstaten New York.


== Liv og virke ==


=== Bakgrunn ===
Morton stammet fra en pastorsfamilie; han far var kalvinistisk-kongregalististisk predikant som flyttet meget rundt med sin familie i New England-statene. Morton selv var oppkalt etter onkelen Levi Morton, protestantisk misjonær i Palestina.


=== Karriere ===
Morton underviste på en skole og forretninger i Boston. Så kom han inn i finans og forretningsvesen i New York City. Der bygde han i 1850-årene opp et eget og fremgangsrikt handelshus. Det spesialiserte seg på handelen mellom den amerikanske Sørstatene og New England-statene. Ved utbruddet av den amerikanske borgerkrig i 1861 måtte han oppgi dette. I stedet bygde han opp en bank på Wall Street, og den vokste seg til en av de største i landet i 1870-årene, med stor virksomhet internasjonalt.


=== Politiker ===
Han kandiderade til USAs representanthus i 1876 men ble ikke innvalgt første gangen. Det andre forsøket var vellykket og han var medlem av representanthuset 1879-1881.
Morton ble allerede i 1881 spurt om å være vispresidentkandidat for president James Garfield, men takket nei til det - han ville heller bli minister til Storbritannia eller Frankrike.


=== Diplomat ===
Garfield tilbød ham også post som marineminister, men også dette avslo han. I stedet ble han minister til Frankrike. 


=== Visepresident, guvernør ===
Da han kom tilbake fra Europa, ble han USAs visepresident under president Benjamin Harrison 1889-1893. Etter at vervet som visepresident var over ble Morton guvernør i New York fra 1895 – 1896. 
Etter dette trakk han seg tilbake fra den politiske arena og gjenopptok sitt liv som forretningsmann, denne gangen med kjøp og salg av eiendom.
Morton døde på sin 96. fødselsdag i 1920. Ingen annen amerikansk visepresident har dødd på fødselsdagen og (pr 2017) bare John Nance Garner har levd lengre enn Morton. Morton var ved liv ennå etter at fem av hans ettertredere, nemlig Adlai E. Stevenson, Garret Hobart, Theodore Roosevelt, Charles W. Fairbanks og James S. Sherman, hadde dødd.


== Referanser ==


== Litteratur ==
Marc O. Hattfield (mit dem Senate Historic Office) Vice Presidents of the United States, 1789-1993 S. 269–274 als .pdf auf der Homepage des US-Senats
Robert MacNutt MacElroy: Levi Parsons Morton: banker, diplomat and statesman; New York 1930
Lew Wallace: Life of Gen. Ben Harrison and Life of Hon. Levi P. Morton; 1888, Nachdruck von 2003; ISBN 1-4102-0306-9


== Eksterne lenker ==
(en) Levi P. Morton – kategori av bilder, video eller lyd på Commons 
(en) Levi P. Morton – galleri av bilder, video eller lyd på Commons 
(en) Levi P. Morton hos Amerikas forente staters kongress' biografiske kartotek 
(en) Levi P. Morton hos American National Biography
Havna Idrettslag

Havna IL ble stiftet i desember 2006 og hører hjemme i Kirkenes. Hjemmebane er Kirkenes stadion. Foreløpig består klubben av et herrelag  i fotball som skal stille lag i fjerdedivisjon i Finnmark. Daglig leder er Jørn Inge Høgdahl.
Tore Syvert Haga

Tore Syvert Haga (født 7. november 1984) fra Randaberg i Rogaland var leder av Ungdom mot EU i perioden 2007–2008. Han var før dette nestleder og sentralstyremedlem i organisasjonen i til sammen 4 år. Før dette var han i landsstyret i 2 år. Han var aktiv i Rogaland Ungdom mot EU og Stavanger og omegn Ungdom mot EU tidligere, før han flyttet til Oslo for å studere samfunnsgeografi. Tore Syvert Haga var elev ved Stavanger katedralskole.Haga har også hatt ymse verv på lokalt nivå i Sosialistisk Ungdom og Sosialistisk Venstreparti. 


== Referanser ==


== Eksterne lenker ==
(no) Tore Syvert Haga hos Stortinget 
(no) Tore Syvert Haga hos Norsk senter for forskningsdata
Unikum

Unikum av latin:unum en, flertall:Unika, brukes om et fenomen, oftest en gjenstand, som det bare finnes ett enkelt eksempler av. Som adjektiv er ordet synonymt med «enestående». Ordet unikat blir brukt i noen sammenhenger og innebærer at noe er sjeldent.
Kjente unika er:

Fabergé-egg (gullsmeden laget bare ett av hvert).
De store edelsteinene, med Koh-i-noor i spissen.
Kjente kunstverk som ikke er laget i replikk eller med grafiske metoder.
Originaldokumenter til viktige historiske hendinger.(Den signerte Grunnloven av 1814, f. eks).Ordet kan brukes i rosende omtale av personer og betyr da at vedkommende er enestående.
Der finnes en ungarsk bitter og et bok- og internettforlag med det navnet. I tillegg er dette også navnet på Universitetet i Agders studentavis.
Jan Ohlsson

Jan Ohlsson, Jan Torsten Olsson (født 3. juni 1962 i Uppsala, Sverige) er en svensk skuespiller som spilte Emil i alle filmene om Emil i Lønneberget, skrevet av Astrid Lindgren. 
Ohlsson er best kjent fra sin barndom på 1970-tallet da han spilte Emil i Astrid Lindgrens Emil i Lönneberga. På en pressekonferanse i 1971 så Astrid Lindgren Jan Ohlsson sitte på kneet til sin eldre bror Dick og hun fikk dermed inspirasjon til boken om Brødrene Løvehjerte. Det ble ytterligere et par filmroller, inkludert som hovedpersonens bror og monsterets offer i svensk-irske Victor Frankenstein i 1977.


== Filmografi ==
Emil och griseknoen (1973)
Nya hyss av Emil i Lönneberga (1972)
Emil i Lönneberga (1971)
Seriemagasinet (1984)
Dante – akta're för Hajen! (1978)
Victor Frankenstein (1977)


== Referanser ==


== Eksterne lenker ==
(en) Jan Ohlsson på Internet Movie Database 
(sv) Jan Ohlsson i Svensk Filmdatabas 
(da) Jan Ohlsson på Filmdatabasen 
(en) Jan Ohlsson hos The Movie Database
Lena Wisborg

Lena Elisabet Wisborg-Candinger (født 24. september 1965 i Huddinge i Sverige) er en tidligere svensk barneskuespiller. Hun er mest kjent for sin medvirkning i filmene om Emil i Lønneberget, der hun spilte Emils søster Ida. Wisborg valgte å avslutte sin filmkarriere etter en birolle i TV-serien Katitzi i 1979.


== Filmografi ==
Emil i Lönneberga (1971)
Nya hyss av Emil i Lönneberga (1972)
Emil og grisungen (1973)
Katitzi (1979)


== Referanser ==


== Eksterne lenker ==
(en) Lena Wisborg på Internet Movie Database 
(no) Lena Wisborg hos Filmfront 
(sv) Lena Wisborg i Svensk Filmdatabas 
(da) Lena Wisborg på Filmdatabasen 
(en) Lena Wisborg hos Rotten Tomatoes 
(en) Lena Wisborg hos The Movie Database
Stedjebergtunnelen

Stedjebergtunnelen er 2 100 meter lang og en del av riksvei 13 (før 2019 riksvei 55). Den ligger ca. 1 km forbi Sogndal sentrum i retning Leikanger. Dette er en rassikringstunnel forbi Stedjeberget. Arbeidet med tunnelen begynte 29. mars 2005 og tunnelen ble åpnet 30. mars 2007, to måneder tidligere enn planlagt. Gamleveien inkludert Rubbeskallen tunnel er nå gang- og sykkelvei.


== Se også ==
Fatlatunnelen
Rubbeskallen
Veitunneler i Norge


== Eksterne lenker ==
NRK Sogn og Fjordane: Stedjebergtunnelen opna
Brat Camp

Brat Camp er en britisk dokumentar- og realityserie som gikk fem sesonger på Channel 4 fra 2004 til 2007. Konseptet gikk ut på at en rekke uregjerlige britiske tenåringer ble skilt fra familiene og sendt på leir i USAs villmark i håp om at de skulle forbedre seg. Livet der ute var fullstendig blottet for komfort, de møtte en tøff virkelighet med hardt arbeid og disiplin. 
Serien vant den internasjonale Emmy-prisen i 2004.Både USA, Tyskland og Nederland sendt egenproduserte versjoner av programmet. 
I Norge ble serien sendt på TVNorge.


== Referanser ==


== Eksterne lenker ==
(en) Brat Camp på Metacritic
Statpipe

Statpipe er et transportsystem av gassrørledning som ble satt i drift i oktober 1985, og som knytter feltene i den nordlige delen av Nordsjøen til gassmarkedene på kontinentet. Systemet er til sammen er 892 kilometer langt, og består av fire rørledninger.
Statpipe var Statoils første store operatøroppgave innen rørledninger, og la grunnlaget for utviklingen av en omfattende infrastruktur for norsk gasseksport. Rørdiameteren er varierer, og er 710, 760, 910 mm (28, 30, 36 ").
Ledningen går fra Statfjord-området til Kårstø prosessanlegg i Tysvær kommune. Derfra går gassen via Draupner S-plattformen til Norpipe-systemet. Gassen leveres så til terminalen i Emden i Tyskland. Den totale lengden på Statpipe-systemet er 880 kilometer, inkludert rørledningen til Heimdalfeltet.


== Utbygging ==
Statpipe ble bygget for å ta hånd om gassmengdene i de store oljefeltene Statfjord og Gullfaksfeltet i Nordsjøen. For å nå landanleggene i Norge måtte rørledningen krysse Norskerenna som har en dybde på rundt 300 meter. Frem til begynnelsen av 1980-tallet var det ikke teknisk mulig å legge rør på slike havdyp, men ny teknologi ble utviklet og Statpipe var den første rørledningen som ble lagt på slike dyp. Statpipe ble tatt i bruk i oktober 1985.
Sommeren 1998 ble et omløp av Statpipe lagt i en sløyfe rundt Ekofiskfeltet i Nordsjøen. Omløpet er 15,8 kilometer langt. Statpipe var dermed direkte tilknyttet Norpipe-ledningen som forbinder Ekofisk med gassterminalen i Emden i Tyskland. Den første gassen gjennom omløpet ble levert i Emden 23. august 1998.
Stortinget godkjente utbyggingsplanen den 10. juni 1981, samtidig som utbyggingsplanen for første fase av Gullfaksfeltet ble godkjent.Foruten Statfjord og Gullfaks transporterer systemet gass fra Heimdalfeltet, Veslefrikk, Snorrefeltet, Brage, Tordis og Statfjord-satellittene.


== Operatør ==
Basert på en ny eierskapsmodell for gassrørledninger og terminaler ble joint venture-selskapet Gassled etablert 1. januar 2003. Gassco er operatør, mens Equinor er teknisk driftsansvarlig.


== Se også ==
Polarled


== Referanser ==
Paul Thomas Anderson

Paul Thomas Anderson (født 26. juni 1970 i Studio City i Los Angeles i California) er en amerikansk filmregissør, manusforfatter og produsent. 
I en alder av 26 år debuterte P T Anderson med sin første langfilm, Sydney (tittelen ble omdøpt til Hard Eight av filmselskapet). Året etter fulgte hans store gjennombrudd, Boogie Nights, hvor handlingen er hentet fra pornoindustrien i LA i 1970- og 1980-årene.  
Hans neste film, Magnolia, kom ut i 1999 og ble en stor suksess. Den fikk flere Oscar-nominasjoner, og Anderson mottok Gullbjørnen i Berlin
for filmen. 
I 2002 fulgte Punch Drunk Love med Adam Sandler i hovedrollen. Filmen høstet gode kritikker, men ble ingen stor publikumsuksess.
Andersons etterfølgende filmprosjekt var There Will Be Blood fra 2007. Manuset var delvis basert på Upton Sinclairs roman Oil! fra 1927. Filmen sanket svært gode internasjonale kritikker, og vant 2 Oscar-statuetter samt en rekke andre internasjonale priser.


== Filmografi ==
Hard Eight (1996)
Boogie Nights (1997)
Magnolia (1999)
Punch Drunk Love (2002)
There Will Be Blood (2007)
The Master (2012)
Inherent Vice (2014)
Phantom Thread (2017)


== Referanser ==


== Eksterne lenker ==
(en) Paul Thomas Anderson på Internet Movie Database 
(sv) Paul Thomas Anderson i Svensk Filmdatabas 
(da) Paul Thomas Anderson på Filmdatabasen 
(da) Paul Thomas Anderson på Scope 
(fr) Paul Thomas Anderson på Allociné 
(en) Paul Thomas Anderson på AllMovie 
(en) Paul Thomas Anderson hos Turner Classic Movies 
(en) Paul Thomas Anderson hos Rotten Tomatoes 
(en) Paul Thomas Anderson hos The Movie Database 
Cigarettes and red vines – Fanside
Kjell Erik Moen

Kjell Erik Møgster Moen (født 1961) er en norsk journalist, TV-produsent og programleder ansatt i NRK.
Moen var journalist i Vårt land fra 1987 til 1996. Han begynte i NRK-TV i 1996 og var de første årene programleder for flere livssynsprogrammer. Han har utover dette jobbet som reporter, programleder og produsent i programmer som blant annet Puls, FBI og Spekter, Status Norge og Jakten på Norge. 
I 2009 utgav han biografien Fredskrigeren Thorvald Stoltenberg.


== Programlederoppdrag ==
(ufullstendig)

2010 Spekter
2002 Herfra til evigheten
2001 Brobyggernes gjestebud
2000 Brobyggerne
1998-2000 Halleluja!
1999 Søk
1996–1997 Jubals eftf


== Referanser ==
Terje Halvorsen

Terje Halvorsen (født 22. september 1940) er en norsk historiker som har spesialisert seg på temaer knyttet til norsk arbeiderbevegelses historie. Han har blant annet skrevet flere bøker om NKP, samt AUFs historie og om den kommunistiske motstanden under den tyske okkupasjonen. Han har også skrevet flere bøker om fagbevegelsens historie. Han var ansatt ved Høgskolen i Lillehammer, fra 1993 som professor, 1976-2007. Sammen med Knut Einar Eriksen skrev han i 1987 boka Frigjøring som var siste bind i serien Norge i krig. 
Halvorsen er sønn av tidligere formann i NKU, nestformann i NKP og nestleder i SV Roald Halvorsen


== Bibliografi ==
Frigjøring. Oslo: Aschehoug. 1987. ISBN 8203114237. 
Jern og Metall 100 år, bind 2 , Oslo 1990,
Partiets salt : AUFs historie, Pax, Oslo 2003
Vi seiler for velstand og lykke, bind 2 av Norsk Sjømannsforbunds historie, Oslo 2007
Medlemsmakt og samfunnsansvar, bind 2 av LOs historie ( sammen med Inger Bjørnhaug) Oslo 2009
Forfulgt, fordømt og fortiet, 2020


== Referanser ==


== Eksterne lenker ==

(no) Publikasjoner av Terje Halvorsen i BIBSYS

(no) Publikasjoner av Terje Halvorsen i forskningsdokumentasjonssystemet CRIStin
Hyperbassfløyte

Hyperbassfløyte er et musikkinstrument i treblåsefamilien, og er det største og dypeste medlemmet i fløytefamilien. Den er sjelden så man finner den ikke i en vanlig musikkbutikk.Den er stemt i C (subkontra C) – fire oktaver under en vanlig tverrfløyte; én oktav under den dypeste C på et piano. Total rørlengde kan være over åtte meter, tonen ligger på 16 Hz, på grensen til hva det menneskelige øret kan oppfatte som er 20 Hz.Den viktigste utøveren av hyperbassfløyte er den italienske fløytisten Roberto Fabbricani.


== Beslektede instrumenter ==
Pikkolofløyte
Tverrfløyte
Altfløyte
Bassfløyte
Kontrabassfløyte
Subkontrabassfløyte


== Se også ==
Fløyte


== Referanser ==
Rasmus Jakobsen Hidle

Rasmus Jakobsen Hidle (født 19. juli 1857 i Sjernarøy, død 15. juni 1944) var en norsk gårdbruker og politiker (Venstre).Vinteren 1875/1876 gikk Hidle på den nystartede Amtskulen i Ryfylke på Finnøy. Han tok over farsgården Hidle i 1882.Han ble valgt inn i Sjernarøy herredsstyre i 1886, bare 29 år gammel, og han satt der til 1916, med unntak av 3 år. Han var ordfører 1903–1916, forlikskommisær i 9 år, medlem av fylkesskolestyret 1912–1916 og av fylkesvegstyret 1919–1931. Han var direktør for Sjernarøy Privatbank fra stiftelsen i 1903.Hidle var stortingsrepresentant for Venstre fra Ryfylke krets 1916–1918. Mens han satt på Stortinget, var han medlem av veikomitéen. Han hadde allerede vært varamann (suppleant) til Stortinget 1907–1909 og 1913–1915. Han møtte noen måneder  i 1907, 1908 og 1913.


== Referanser ==


== Eksterne lenker ==
(no) Rasmus Jakobsen Hidle hos Norsk senter for forskningsdata 
www.samfunnsveven.no om Rasmus Jakobsen Hidle
Kenneth Udjus

Nils Kenneth Udjus (født 2. juli 1983) er en tidligere norsk fotballspiller. Udjus har tidligere spilt for klubber som Vigør, Arendal, Tønsberg, Tromsø, Løv-Ham, Sogndal ogLillestrøm. I tillegg til å ha spilt en treningskamp for Finnsnes IL.
Han hadde kontrakt med Brann fra 2006 til 2010. Hele 2007-sesongen var han utlånt til Løv-Ham Fotball. Han fikk sin debut i Tippeligaen da Brann tapte 0–3 for Stabæk Fotball den 19. april 2008. Kenneth Udjus signerte ny kontrakt med Sportsklubben Brann 14. mai 2008, denne kontrakten løp ut 2011. På grunn av at Branns førstemålvakt Håkon Opdal slet med kneproblemer tok Udjus over som fast målvakt for Brann tidlig på høsten 2008. 
Etter 2010-sesongen signerte han kontrakt med Sogndal, samtidig som Piotr Leciejewski gikk fra Sogndal til Brann og Cato Hansen også gikk fra Brann til Sogndal. Udjus ble den 18. november 2012 tildelt Kniksenprisen under kategorien «Årets målvakt» for 2012-sesongen.Kenneth Udjus er fetter til tidligere seriemester i Get-ligaen Sebastian Skaar og barnebarn av den tidligere stortingspolitikeren Ragnar Udjus.


== Referanser ==


== Eksterne lenker ==
(en) Kenneth Udjus – Transfermarkt 
(en) Kenneth Udjus – Soccerway 
(no) Kenneth Udjus – Norges Fotballforbund 
(en) Kenneth Udjus – FBref 
(no) Spillerprofil hos Norsk & Internasjonal Fotballstatistikk
(no) Brann.no: Kenneth Udjus spillerprofil
Glede

Glede er en følelse som setter i gang en til­stand av lykke. Gleden er en individuell opplevelse og hva som føles som glede for en person, er ikke nødvendigvis glede for andre.
Størrelsen av gledesfølelse har ikke noe med «surhetsfølelse» å gjøre, men er helt klart avhengig av personens følsomhet og et temperamentsspørsmål som er forbundet med personlighetstrekkene. Noen har et stabilt følelsesliv uansett hva følelsen er, andre har et mer intensivt følelsesliv, og andre befinner seg et sted midt i mellom. Mennesker som generelt sett har positivt livssyn føler seg mer glad enn mennesker med et negativt livssyn.


== Sitater om glede ==
Investeringsekspert James Montier har sagt: «Materialistiske mål er ikke en vei til vedvarende lykke. Det er massiv dokumentasjon for at mennesker, som har materialistiske mål, er mindre lykkelige en de som har immaterielle mål, som for eksempel relasjoner og personlig utvikling».
Den greske filosofen Aristoteles sa: «Lykke er så viktig at det overgår alle andre verdslige hensyn».
Den amerikanske psykologen William James (1842–1910) sa: «Lykke er for de fleste, til alle tider, det hemmelige motiv til alt hva de gjør.»


== Forskning ==
Forskning utført av psykolog Martin Seligman forklarer at å kjenne glede gir en bedre helse, men det hjelper ikke bare å tenke positivt. Du må gå aktivt inn for å trene «gledesmuskelen». Visjonen hans er å snu psykologiens fokus fra det å reparere det vanskelige ved livet, til å heller styrke hvert enkelt individs kvaliteter. Han beskriver at det finnes snarveier til å oppleve glede; som å shoppe, se på kommersiell TV eller bruke narkotika, men det finnes ingen snarveier til dypere glede. Snarveier til glede er kun en kortvarig glede som raskt går over. Eneste måten å oppleve en dypere glede er å bruke de sterke sidene og talentene dine i møtet med de utfordringene du opplever. Glede handler om mer enn positiv tenkning. Det handler om å våge og tørre møte på utfordringene og problemene som kan oppstå, for så å bygge seg sterk slik at du klarer å kjenne på en dypere følelse av glede.


== Se også ==
Lykke
Smil


== Referanser ==


== Eksterne lenker ==
Global equity strategist James Montiers lykkestrategi (engelsk) (pdf)
Replikk

Replikk (fra fransk replique) betyr svar, særskilt i form av ytring og innlegg som respons på en annens ytring eller innlegg.
Ordet skifter betydning brukt i spesielle sammenhenger:

I en rettssak er replikk sakførerens annet innlegg.
I teateret: En persons del av dialog, alternativt om skuespillerens samlede del av teksten.
I kunsten: En kunstners gjentakelse av eget verk, alternativt: gjengivelse av gamle verker av (ukjente) kunstnere (eksempel: romerske kopier av greske billedhoggerverk som ikke lengre fins).Replikkordskifte er vanlig i debatter, og kan belegges med spesielle regler som i replikkvekslingen i Stortingets spørretime.


== Referanser ==
Guarani (Minas Gerais)

Guarani er en kommune i delstaten Minas Gerais i sørøstregionen av Brasil.


== Referanser ==


== Eksterne lenker ==
Offisielt nettsted 
(en) Guarani (Minas Gerais) – kategori av bilder, video eller lyd på Commons
Michael Gray

Michael Gray (født 3. august 1974), er en engelsk fotballspiller fra byen Sunderland.


== Karriere ==
Gray fikk sin debut for Sunderland AFC som 18-åring i sesongen 1992/93. Han spilte i mange posisjoner, men mistet etterhvert plassen på laget og slet benken. I 1996/97-sesongen fikk han endelig tillit igjen og spilte seg nå til fast plass på venstrekanten på midtbanen, men sesongen ble ødelagt da han ble den store syndebukken som bommet på straffe i straffekonkurransen i playoff-finalen mot Charlton Athletic.
2 år senere fikk Gray sin debut for England. Under Kevin Keegan ble han byttet inn i kampen mot Ungarn 28. april 1999, og fikk senere to kamper til, en som innbytter mot Sverige og en fra start mot Bulgaria. Samme året rykket Sunderland opp til Premier League, som vinner av engelsk 1. divisjon.
Året etter ble Gray så plaget av skader at han ikke klarte å nå laget som skulle til Fotball-EM 2000 i Nederland og Belgia.
Sunderland rykket ned igjen i 2002/03-sesongen, og Gray spilte bare 2 kamper før han ble utlånt til Celtic FC. Her ble han i 4 måneder. før han flyttet til Blackburn Rovers den 1. januar 2004, på free transfer.
Han fikk sin debut mot Chelsea, hvor laget tapte 2-3. Gray var en av de viktige brikkene som gjorde at Rovers holdt plassen samme året.
Februar 2005 reiste han på lån til Leeds United for resten av sesongen. Da han returnerte foran 2005/06 sesongen, hjalp han Rovers med å kvalifisere seg til UEFA-cupen, som en etablert førstelagsspiller. Han startet også som fast førstelagsspiller i starten av 2006/07 sesongen, men mistet plassen på laget etter slett innsats da Rovers ble utklasset 2-6 av Arsenal lille julaften 2006. Etter dette har han ikke spilt for førstelaget, og etter at Rovers kjøpte Stephen Warnock fra Liverpool.
Den 25. juli 2008 signerte Gray en ett-års kontakt med championship klubben Wolverhampton Wanderers.


== Uheldig medieoppslag ==
Gray var involvert i en krangel med Wayne Rooney i 2006 ved uenigheter på en restaurant. Rooney mente at Gray hadde fornærmet forloveden hans, Coleen McLoughlin, og de endte derfor opp i tottene på hverandre. Senere ble Gray kastet ut av restauranten.


== Referanser ==


== Eksterne lenker ==
(en) Michael Gray – Transfermarkt 
(en) Michael Gray – national-football-teams.com 
(en) Michael Gray – Soccerbase.com 
(en) Michael Gray – EU-Football.info 
(en) Michael Gray – FBref
Sandnes skistadion

Sandnes skistadion er Sandnes Idrettslag sin skistadion på Sandnes utenfor Kirkenes.


== Eksterne lenker ==
(no) Offisielt nettsted
Fylkesvei 4443

Fylkesvei 4443 går mellom Line og Haugland i Time. Veiens lengde er 2,7 km.
Frem til 2019 hadde veien betegnelsen fylkesvei 208.


== Kommuner og knutepunkter ==

 Time
44Fylkesvei 44 Line
Fv4440Fylkesvei 4440 til Fv4380Fylkesvei 4380 Hognestad (0,7 km)
Fv4380Fylkesvei 4380 Haugland


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4443
(no) Statens vegvesen – trafikkmeldinger